b'\n_START_ARTICLE_\nGotska ulica, Ljubljana\n_START_SECTION_\nZgodovina\n_START_PARAGRAPH_\nUlica je nastala v 60. letih 20. stoletja, ko so na travniku zgradili (1968-69) ve\xc4\x8d stanovanjskih blokov in je postala dovozna pot za zahodno skupino blokov (vzhodno skupino povezuje Ob \xc5\xbeici)._NEWLINE_Ulica je ime dobila po tu odkritih arheolo\xc5\xa1kih ostankih grobi\xc5\xa1\xc4\x8da Vzhodnih Gotov. Ostanki so pripadali voja\xc5\xa1ki naselbini in ne stalnemu naselju, tako da se ostanke povezuje z gotskimi napadi na Rim iz konca 5. in prve sredine 6. stoletja. Prvih desetih odkopanih grobov je bilo uni\xc4\x8denih, saj so predvidevali, da gre grobove iz druge svetovne vojne, preostale pa so strokovno odkopali in ostaline premestili v Mestni muzej Ljubljana.\n_START_SECTION_\nUrbanizem\n_START_PARAGRAPH_\nUlica poteka v obliki \xc4\x8drke T, pri \xc4\x8demer so vsi trije kraki skoraj enako dolgi. Vzhodni krak poteka proti Trgu komandanta Staneta, ju\xc5\xbeni krak se povezuje na Adami\xc4\x8devo ulico in zahodni krak se z manj\xc5\xa1im obkljukom povezuje na Zati\xc5\xa1je.'